شەفەق نیوز/ خانم جیگر وەزیر دەرەوەی ئۆکرانیا، ئمڕوو شەممە،  پارچە ڤیدیۆیگ بڵاو کرد، نشان رزگارکردن مناڵیگ لە ژیر رمیای دەێد، دۊای پەلاماریگ مووشەکی رووسیا لە شار میکولایڤ باشوور ئۆکرانیا.
پارچە ڤیدیۆگە نشان تیمەیل رزگارکردن دەێد هەنای مناڵەگە لەژیر رمیایەگە وەزنی درارن،  و تەقەلای ئەوزەڵکردن تەندروسیی دەن.
خانمە وەرپرسەگە وت: ئی سیمایلە دڵتەزنە، و رووسیا دیرێد مناڵەیل ئۆکرانیا کوشێد.
